**Körmend Város Önkormányzata Képviselő-testülete**

**/2015.( ) önkormányzati rendelete**

**Körmend Város Helyi Építési Szabályzatáról,**

**és a város szabályozási Tervének jóváhagyásáról szóló**

**36/2003. (XII.1.) önkormányzati rendelet módosításáról**

*Körmend Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva a következőket rendeli el:*

**1.§**

E rendelet hatálya Körmend Városának (a továbbiakban: a város) az M8-as gyorsforgalmi út 161+200-168+300 km szelvény közötti szakasza által érintett és lehatárolt tömbterületére terjed ki az e rendelet 1. melléklete szerinti SZT/M-2015/M8 szabályozási tervlap szerint.

**2.§**

(1) Körmend város Helyi Építési Szabályzatáról valamint Szabályozási Tervének jóváhagyásáról szóló 36/2003. (XII.1.) önkormányzati rendelet (továbbiakban: Rendelet) 26.§ (3) bekezdése helyébe az alábbi rendelkezés lép:

„(3) Körmenden ismert régészeti lelőhelyek:

* "Képuti Nyugati-dűlő" (Gaus Krüger X: 312780, Y: 452700)
* "Cseresznyefák"
* "Málnás"
* "Körmend 1."
* "Körmend 2."
* "Bástya u. 7."
* "Berzsenyi u. 9."
* "Kölcsey Iskola udvara"
* "Várkert"
* Körmend-Csepreg (azonosító: 76315)
* Körmend - Szemcse-patak partja (azonosító: 76317)
* Körmend - Tilalmasalatti-dűlő (azonosító: 76275)
* Körmend - Képúti-keleti-dűlő (azonosító: 56538)
* Körmend - Képúti Nyugati-dűlő, Völgyrejáró-dűlő (azonosító: 36757)
* Körmend - Sárpásúti-dűlő (azonosító: 76277)
* Körmend - Kútaljai-dűlő (azonosító: 76279)
* Körmend - Szőlődomb (azonosító: 56541)

E területeken a régészeti védelemre vonatkozó (a muzeális értékek és műemlékek védelméről szóló) 2001. évi LXIV. törvény szabályai szerint kell eljárni.”

**3.§**

A rendelet 32.§ (2) bekezdése helyébe az alábbi rendelkezés lép:

„(2) Jelen rendelet mellékletét képezik:

1. 1. melléklet: Körmend város közúthálózatának hierarchiája és kategorizálása
2. 1.2 melléklet Körmend város beépítésre szánt területek szabályozási terve (előlap és 1-18 sz. szelvények kiegészítve az Ipari Park EGIS melletti terület című 900-TRM-3/2004. számú, LIDL áruház című 900-TRM-2/2004. számú és a nagyfeszültségek alatti sportterület (0286/25. hrsz.) című 900-TRM-4/2204. számú tervlapokkal, valamint az SZT/M-2015/M8 számú tervlapokkal.
3. 1.3 melléklet Közigazgatási terület szabályozási terve
4. 1.4 melléklet Beépítésre szánt terület területgazdálkodási terve
5. 1.5 melléklet Beépítésre szánt terület építési vagy használati tevékenység korlátozásának területei
6. 1.6 melléklet Beépítésre nem szánt terület építési vagy használati tevékenység korlátozásának területei
7. 1.7 melléklet Beépítésre szánt terület örökségvédelmi terve
8. 1.8 melléklet Beépítésre szánt terület környezetvédelmi terve
9. 1.9 melléklet Közlekedésfejlesztési terv

**Záró rendelkezés**

**3.§**

 E rendelet 2015. december 16. napján lép hatályba.

**/: Bebes István :/ /: dr. Stepics Anita:/**

 polgármester jegyző

Kihirdetési záradék:

E rendelet a Körmendi Közös Önkormányzati Hivatal hirdetőtáblájára való kifüggesztéssel 2015.december ….... napján kihirdetésre került.

/: Dr. Stepics Anita :/

jegyző

1. melléklet a …./2015. (. ... ) önkormányzati rendelethez

SZT/M-2015/M8 tervlap

„Szabályozási terv módosítása M8 nyomvonal kijelölésével– 2015. ”